Det er ikke den Zlatan Ibrahimovic, som man kender fra fodbolden, men den danske ishockeylandsholdsspiller Jesper Jensen fra Frederikshavn White Hawks, som snart drager til Vinter-OL for det danske herrelandshold.

Selvom kaptajnen fra Frederikshavn White Hawks er født og opvokset i Sverige og har spillet 139 kampe i Sverige og bliver kaldt Zlatan, så har Jesper Jensen også et dansk pas. I 2008 fik Jesper Jensen øgenavnet Zlatan af holdkammeraten Mike Grey, fordi han både havde et svensk og et dansk pas. Han har spillet 50 kampe i Tyskland og omkring 150 i Danmark, og snart kan Jesper Jensen også skrive kampe i Kina på CV’et, for han er udtaget til at tage med det danske ishockeylandshold til Vinter-OL i Kina i februar. -	Det er kæmpestort og en kæmpe ære, siger Jesper Jensen om udtagelsen til det danske herrelandshold. Tilbage hvor det startede Som 16-årig tog Jesper Jensen på sportscollege i Frederikshavn, hvor han spillede et par sæsoner for ungdomsholdet. Jesper Jensen var efterfølgende klar til noget større, og det bragte ham videre til både Tyskland og hjemlandet Sverige. I dag er han kaptajn for Frederikshavn White Hawks, hvor Zlatan har skrevet under på en tre årig kontrakt, hvor målet selvfølgelig er at spille med om medaljer i løbet af sæsonen. Selvom Jesper Jensen glæder sig til at skulle møde store nationer som Rusland, så ærgrer han sig alligevel lidt over, at han ikke kan være med i lokalopgøret mod Aalborg Pirates.